Lentomittauksen järjestelmäasiantuntija, Air Navigation Services Finland Oy
Ilmoituksen osoite: https://tyopaikat.oikotie.fi/tyopaikka/1312404
Lentomittauksen järjestelmäasiantuntija
Haemme nyt osaksi asiantuntevaa tiimiämme
Lentomittauksen järjestelmäasiantuntijaa lennonvarmistustekniikan järjestelmien ylläpitoyksikköön.
Voit olla työurasi alkuvaiheessa tai jo pidempään tekniikan tehtävissä toiminut. Työsuhteesi alkaa kattavalla palkallisella 6 kuukauden mittaisella koulutuksella, josta osa järjestetään ulkomailla. Työtehtävä on vakituinen ja työpisteesi sijaitsee uudenkarheissa toimitiloissamme Helsinki-Vantaan lentoasemalla.
Pääasialliset työtehtävät
Osallistut Helsinki-Vantaan lennonvarmistuksen teknisten ylläpitopalvelujen toteutukseen, sekä vastaat osaltasi lennonvarmistusjärjestelmien toiminnasta valtakunnallisesti. Tehtäväsi muodostuu operatiivisen lennonjohdon teknisten järjestelmien ylläpitotehtävistä ja osallistumisesta asiantuntijana lentomittaustoimintaan ja mittausjärjestelmän kehitykseen.
Soveltuvaa teknistä koulutusta (esim. AMK tai muu soveltuva koulutus)
Hyvää suomen ja englannin kielen kirjallista ja suullista osaamista
Linux- ja Windows-käyttöjärjestelmäosaamista
Kokemusta järjestelmien ylläpidosta
Tehtävän luonteenvuoksi sinulla tulee olla valmius saapua varallaolovuoron aikana työpaikalle 1h sisällä kutsusta
Moitteetonta taustaa*
Kykyä käyttää ja tuottaa dokumentaatiota
Kokemusta LabView ympäristöstä
Radiotekniikan osaamista
Hyviä yhteistyö- ja vuorovaikutustaitoja
Joustavuutta ja kehittymishalukkuutta sekä kykyä reagoida nopeasti muuttuviin tilanteisiin
Toimit työssäsi ratkaisuhakuisesti, olet ongelmanratkaisukykyinen ja hahmotat hyvin kokonaisuuksia. Olet myös aloitteellinen, organisointikykyinen sekä palveluhenkinen tinkimättä laadukkaasta lopputuloksesta.
Monipuoliset tehtävät liikennesektorin näköalapaikalla, innostavassa ja rennossa työympäristössä, sekä mahdollisuuden olla rakentamassa uutta suomalaista liikenteenohjauksen menestystarinaa.
Kattavan palkallisen koulutuksen jälkeen sinulla on mahdollisuus kehittyä lennonvarmistustekniikan ammattilaiseksi. Koulutuksessa sinut perehdytetään mm. operatiivisen lennonjohdon teknisiin järjestelmiin ja ilmailualan tekniikkaan.
Työntekijöidemme viihtyvyys ja työssä jaksaminen ovat meille ensiarvoisen tärkeitä ja meillä onkin loistavia työsuhde-etuja, joista mainittakoon mm. liikunta- ja kulttuuriedut, työmatkatuki, kattava työterveyshuolto sekä 6 viikon lomat, kun työsuhteesi on kestänyt yli vuoden.
Palkka on koulutuksen ajalta n.2800€/kk jonka jälkeen 3000€ - 3500€/kk taustastasi riippuen. Tämän lisäksi maksetaan TES:n mukaiset varallaololisät.
Liity joukkoomme kehittämään palveluitamme ja luomaan parasta suomalaista työpaikkaa!
Hae paikkaa täyttämällä 30.11.2019 mennessä hakulomake, jonka löydät oheisen linkin takaa: https://rekry.ansfinland.fi/rekryans/#/job/5479?portal=rekryans&source=app
Aloitamme haastattelut jo hakuajan puitteissa. Tehtävää alkaa koulutusjaksolla helmikuussa 2020.
Lisätietoja tehtävästä antaa Head of Maintenance, ATCC Janne Sahala p.0405926228 7.11 klo 9-10, 15.11 klo 9-10, 22.11 klo 9-10 ja 29.11 klo 9.00 – 10.00.
*Tehtävään valittavasta henkilöstä tehdään hakijan suostumuksella henkilöturvallisuusselvitys (Turvallisuusselvityslaki 726/2014). Turvallisuusselvitysmenettelystä ja selvityksen kohteen oikeuksista löytyy tarkempia tietoja osoitteessa http://www.supo.fi.
Air Navigation Services Finland Oy tuottaa Suomen lentoreittipalvelun sekä lähi‐ ja lähestymislennonjohtopalvelut 22 lentoasemalle Suomessa. Lentoreittipalvelut sisältävät Suomen aluelennonjohdon, ilmatilan hallinnan, lentopelastuksen sekä lentoliikennevirtojen säätelyn.
ANS Finland vastaa myös lennonvarmistuksen tarvitseman infrastruktuurin suunnittelusta ja ylläpidosta kansainväliset vaatimukset täyttäen ja omaa toimintaansa kehittäen. Meillä työskentelee noin 450 ammattilaista ja olemme osa Traffic Management Finland Groupia, joka toimii Liikenne- ja viestintäministeriön omistajaohjauksessa.
IT Voimala Oy | Julkaistu 17.10.2019
Digia Oyj | Julkaistu 19.11.2019
Järjestelmäasiantuntija ( Haavoittuvuustutkija)
Suojelupoliisi | Julkaistu 10.12.2019
AML-järjestelmäasiantuntija
IT | Julkaistu 5.12.2019
ISS Palvelut Oy | Julkaistu 2.12.2019